અલબત્ત રાજકીય પાર્ટીઓ વોટિંગ ટકાવારી ઘટવા મુદ્દે પોત-પોતાની રીતે કારણો રજૂ કરી રહી છે. કેટલાકે એવો પણ દાવો કર્યો કે ચૂંટણી શનિવારે હોવાથી અનેક પ્રાઇવેટ કંપનીઓમાં કામ કરતા લોકો વોટ દેવા માટે આવી શક્યા નહોતા. કોંગ્રેસ પ્રવક્તા મનિષ દોષીએ કહ્યું કે, ‘2012 કરતા ઓછી ટકાવારી દર્શાવે છે કે ભાજપના મતદારોને પણ હવે રાજ્ય અને કેન્દ્રમાં રહેલી સરકાર પ્રત્યે વિશ્વાસ નથી. જોકે તેઓ કોંગ્રેસ માટે મતદાન કરવા માગતા ન હોવાથી મત આપવાથી જ દૂર રહ્યા છે.’